pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี มีกำหนดการเข้าร่วมพระราชพิธีฉลองสิริราชสมบัติครบ 50 ปี ของสมเด็จพระราชาธิบดีแห่งบรูไนดารุสซาลาม
วันศุกร์ที่ 6 ตุลาคม 2560
นายกรัฐมนตรี มีกําหนดการเข้าร่วมพระราชพิธีฉลองสิริราชสมบัติครบ 50 ปี ของสมเด็จพระราชาธิบดีแห่งบรูไนดารุสซาลาม
นายกรัฐมนตรี มีกําหนดการเข้าร่วมพระราชพิธีฉลองสิริราชสมบัติครบ 50 ปี ของสมเด็จพระราชาธิบดีแห่งบรูไนดารุสซาลาม
พลเอก ประยุทธ์ จันทร์โอชา นายกรัฐมนตรีและภริยา พร้อมคณะ มีกําหนดการเดินทางเยือนบันดาร์เสรีเบกาวัน บรูไนดารุสซาลาม เพื่อเข้าร่วมพระราชพิธีฉลองสิริราชสมบัติครบ 50 ปี ของสมเด็จพระราชาธิบดีแห่งบรูไนดารุสซาลาม ในวันศุกร์ที่ 6 ตุลาคม 2560 โดยมีพระประมุข ประมุขและผู้นํารัฐบาลจากต่างประเทศเข้าร่วมงาน โดยมีกําหนดการสําคัญดังนี้
วันศุกร์ที่ 6 ตุลาคม 2560
14.00 น.  - นายกรัฐมนตรีและภริยา พร้อมด้วยคณะ เดินทางออกจากท่าอากาศยานทหาร 2 กองบิน 6ไปยังบันดาร์เสรีเบกาวัน บรูไนดารุสซาลาม (เวลาที่กรุงเทพฯ ช้ากว่าเวลาที่บันดาร์เสรีเบกาวัน 1 ชั่วโมง)
19.50 น.  - นายกรัฐมนตรีและภริยา พร้อมด้วยคณะ เดินทางถึงพระราชวังอิสตานา นุรุล อิมาน
20.30 น.  - สมเด็จพระราชาธิบดีแห่งบรูไนดารุสซาลามมีพระราชปฏิสันถารด้วยประมุขและหัวหน้ารัฐบาลต่างประเทศและคู่สมรสที่เสด็จฯ / เดินทางมาร่วมงานพระราชพิธีฯ
21.00 น.  - สมเด็จพระราชาธิบดีแห่งบรูไนดารุสซาลามพระราชทานเลี้ยงพระกระยาหาร / อาหารค่ํา ในโอกาสการฉลองสิริราชสมบัติครบ 50 ปี ของสมเด็จพระราชาธิบดีแห่งบรูไนดารุสซาลาม
23.00 น.  - นายกรัฐมนตรีและภริยา พร้อมด้วยคณะ เดินทางออกจากท่าอากาศยานนานาชาติบรูไนฯกลับประเทศไทย
วันเสาร์ที่ 7 ตุลาคม 2560
00.50 น.  - นายกรัฐมนตรีและภริยา พร้อมด้วยคณะ เดินทางถึงท่าอากาศยานทหาร 2 (กองบิน 6) กรุงเทพฯ
--------------------------------------------
รัฐบาลไทย-ข่าวทำเนียบรัฐบาล-รมว.ศึกษาธิการ ตอบข้ออภิปรายเกี่ยวกับนโยบายของรัฐบาลด้านการศึกษา
วันศุกร์ที่ 26 กรกฎาคม 2562
รมว.ศึกษาธิการ ตอบข้ออภิปรายเกี่ยวกับนโยบายของรัฐบาลด้านการศึกษา
เมื่อวันที่ 26 กรกฎาคม 2562 ณ ศูนย์ประชุมใหญ่ทีโอที นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ได้เข้าร่วมการประชุมร่วมของรัฐสภาครั้งที่ 4 สมัยสามัญประจําปี ครั้งที่ 1
เมื่อวันที่ 26 กรกฎาคม 2562 ณ ศูนย์ประชุมใหญ่ทีโอที นายณัฏฐพล ทีปสุวรรณ รัฐมนตรีว่าการกระทรวงศึกษาธิการ ได้เข้าร่วมการประชุมร่วมของรัฐสภาครั้งที่ 4 สมัยสามัญประจําปี ครั้งที่ 1 โดยได้ตอบข้ออภิปรายของนางสาวกุลธิดา รุ่งเรืองเกียรติ สมาชิกสภาผู้แทนราษฎร พรรคอนาคตใหม่ ในฐานะสมาชิกรัฐสภา เกี่ยวกับนโยบายของรัฐบาลด้านศึกษาเรื่องการยุบรวมหรือควบรวมโรงเรียน
รมว.ศึกษาธิการ กล่าวว่า ขณะนี้ได้เข้ามาดูข้อมูลและปัญหาต่าง ๆ ในกระทรวงศึกษาธิการ และได้ลงพื้นที่ตรวจเยี่ยมโรงเรียนในจังหวัดสงขลาและสตูล โดยไม่ได้นัดหมาย ซึ่งในส่วนของคุณภาพของโรงเรียนและนักเรียนที่พบไม่มีปัญหา ทั้งในเรื่องอัตรากําลังและอาหารกลางวัน แต่ในภาพรวมก็อาจมีปัญหาอยู่ ส่วนการยุบรวมหรือควบรวมโรงเรียนหรือไม่นั้น จะมีการหารือร่วมกันภายในกระทรวงศึกษาธิการก่อน ซึ่งต้องใช้เวลาบ้าง แต่ไม่นานนัก
เชื่อว่าหากจะยุบรวมหรือควบรวมโรงเรียน จะทําบนพื้นฐานของ “คุณภาพ” เป็นสําคัญ ทั้งการทําให้โรงเรียนมีคุณภาพ และทําให้เด็กไทยทุกคนมีมาตรฐานการศึกษาพื้นฐานเดียวกันด้วย โดยหวังว่ากระทรวงศึกษาธิการจะได้รับความร่วมมือจากสมาชิกสภาผู้แทนราษฎรและสมาชิกวุฒิสภา ตลอดจนทุกภาคส่วน ในการร่วมกันสื่อสารสร้างความเข้าใจในระดับพื้นที่และชุมชน ตลอดจนสนับสนุนการพัฒนาการศึกษาให้เกิดขึ้นอย่างเป็นรูปธรรมต่อไป
และเมื่อต้นสัปดาห์ที่ผ่านมา ได้มีโอกาสเข้าร่วมประชุมสภารัฐมนตรีศึกษาแห่งเอเชียตะวันออกเฉียงใต้ ครั้งที่ 50 และได้รับทราบข้อมูลจากรัฐมนตรีว่าการกระทรวงศึกษาของสิงคโปร์ว่า สิงคโปร์ก็ยึดคุณภาพของโรงเรียนเป็นหลักสําคัญเช่นเดียวกัน และหากพบว่าโรงเรียนใดไม่มีคุณภาพก็จะควบรวมทันที โดยแนะนําว่าการควบรวมโรงเรียนช่วยแก้ไขปัญหาการศึกษาได้ แต่ต้องอาศัยความมุ่งมั่น และการมีช่องทางในการสื่อสารกับผู้ปกครอง นักเรียนและชุมชนอย่างเหมาะสม
นวรัตน์ รามสูต : สรุป/เรียบเรียง/กราฟิก
อิทธิพล รุ่งก่อน : ถ่ายภาพ
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-การประชุมโรงเรียนคุณธรรมของ ศธ.
วันพฤหัสบดีที่ 23 กุมภาพันธ์ 2560
การประชุมโรงเรียนคุณธรรมของ ศธ.
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เปิดเผยกับสื่อมวลชนภายหลังเป็นประธานการประชุมคณะกรรมการขับเคลื่อนการจัดการศึกษาโรงเรียนคุณธรรม กระทรวงศึกษาธิการ
ม.ล.ปนัดดา ดิศกุลกล่าวว่าตนมองเห็นเป็นวาระสําคัญของชาติอันดับแรก ที่จะนําพาความเชื่อมั่นศรัทธาต่ออนาคตของประเทศชาติ บุพการี และผู้ปกครองมีความสุข ครูอาจารย์ต่างเป็น 'ไอดอล' หรือแบบอย่างแก่ลูกหลานเยาวชน โดยกําหนดกรอบของโรงเรียนคุณธรรมที่เน้นให้ความสําคัญในเรื่องการสืบสานพระราชปณิธานเดินตามรอยเบื้องพระยุคลบาทของพระบาทสมเด็จพระปรมินทรมหาภูมิพลอดุลยเดช ตามพระราชประสงค์ของสมเด็จพระเจ้าอยู่หัว รัชกาลที่ 10 การเสริมสร้างระบบคุณธรรมจริยธรรมในรอบรั้วสถานศึกษา การก้าวทันยุคโลกาภิวัตน์ การใช้ภาษาต่างประเทศที่มีความไพเราะถูกต้อง ความกตัญญูกตเวทิตา ความซื่อสัตย์สุจริต
ประการสําคัญ คือ คุณภาพและปริมาณที่จะต้องพัฒนาควบคู่กันไป ไม่ทิ้งห่างกันจนอย่างหนึ่งอย่างใดตามไม่ทันซึ่งเรื่องนี้จะรวมไปถึงการจัดสรรทุนโครงการ1อําเภอ1ทุน (ODOSหรือทุนโอดอส) ซึ่งถือเป็นทุนการศึกษาของรัฐบาล หรืออาจเรียกว่าทุนเล่าเรียนหลวงที่จะไม่ส่งลูกหลานไปให้ประสบความโดดเดี่ยวเคว้งคว้างในต่างแดนแล้วบางคนไม่ประสบผลสําเร็จ แต่จะต้องมีการเตรียมความพร้อมที่เหมาะสมจริง ๆ ก่อนการเดินทาง ซึ่งรวมไปถึงความสมัครใจที่อาจจะศึกษาต่อ ณ สถานศึกษาในประเทศที่ปัจจุบันมีหลักสูตรนานาชาติและการต่างประเทศที่ไม่แพ้จากการไปศึกษาต่อในต่างประเทศ ทั้งนี้ ย่อมขึ้นอยู่กับความพร้อมมากหรือน้อยเพียงใดอย่างไรของลูกหลานนักเรียน
ม.ล.ปนัดดาฯ คาดว่าโครงการโรงเรียนคุณธรรมจะเกิดขึ้นเป็นผลสัมฤทธิ์ทางตัวชี้วัดได้ในแต่ละปีการศึกษา 10,000 แห่ง และครอบคลุมได้ 30,000 แห่งในปีการศึกษา 2560ทั้งนี้ จะได้ขอให้ผู้ตรวจราชการกระทรวงศึกษาธิการ ออกตรวจและติดตามประเมินผลร่วมกับจังหวัดทั้ง 76 จังหวัดและกรุงเทพมหานคร กับอีกขอความร่วมมือจากกระทรวงมหาดไทยและสํานักนายกรัฐมนตรี ได้เพิ่มประเด็นเป็นวาระสําคัญในการตรวจราชการของผู้ตรวจราชการกระทรวงมหาดไทยในส่วนที่เกี่ยวข้องกับคณะกรรมการศึกษาธิการจังหวัด (กศจ.) และผู้ตรวจราชการสํานักนายกรัฐมนตรี อีกทางหนึ่ง เพื่อประสานราชการในการปฏิบัติภาระหน้าที่เรื่องการแก้ไขปัญหาสังคมและการศึกษาให้เกิดประโยชน์สูงสุด
ทั้งนี้ ม.ล.ปนัดดาฯ และคณะกรรมการฯ จะได้เดินทางไปติดตามการขับเคลื่อนนโยบายโรงเรียนคุณธรรมในระดับเขตพื้นที่การศึกษาทั่วประเทศอย่างต่อเนื่องต่อไป
นายประเสริฐ บุญเรือง รองปลัดกระทรวงศึกษาธิการกล่าวว่า ภายหลังจากการประชุมครั้งนี้ ตนในฐานะฝ่ายเลขานุการคณะกรรมการฯ จะเชิญผู้แทนจากทุกองค์กรหลักที่มีสถานศึกษา มาประชุมหารือร่วมกันเพื่อบูรณาการการทํางานและทําความเข้าใจเกี่ยวกับการดําเนินงานโครงการโรงเรียนคุณธรรมให้เป็นไปในทิศทางเดียวกัน เพราะขณะนี้ยังเหมือนลักษณะต่างคนต่างทํา ทั้งในเรื่องของคํานิยาม ความหมาย กิจกรรมที่จะต้องดําเนินงานให้สอดคล้องต่อเนื่องกันทั้งระบบ
และจากการหารือร่วมกันครั้งนี้ ผู้แทนองค์กรหลักเห็นด้วยว่าจะนําแนวทางการดําเนินงานโครงการโรงเรียนคุณธรรมของมูลนิธิยุวสถิรคุณ มาใช้เป็นแนวทางในการดําเนินงานขณะเดียวกันจะขอให้สํานักงานเลขาธิการสภาการศึกษา (สกศ.) ออกแบบตัวชี้วัดความเป็นโรงเรียนคุณธรรม เพื่อสามารถใช้ในการประเมินกับสถานศึกษาทุกสังกัดทุกประเภทและเมื่อได้แนวทางการดําเนินงานโครงการโรงเรียนคุณธรรมในรูปแบบที่ชัดเจนของกระทรวงศึกษาธิการแล้ว จะได้เชิญรัฐมนตรีและคณะผู้บริหารกระทรวงศึกษาธิการ ร่วมติดตามการขับเคลื่อนนโยบายโรงเรียนคุณธรรมในระดับเขตพื้นที่การศึกษาทั่วประเทศอย่างต่อเนื่องต่อไป
รัฐบาลไทย-ข่าวทำเนียบรัฐบาล-รมว.พม. ยก “น้องไอซ์” เป็นตัวอย่างเด็กดี พร้อมชวนแสดงความรัก ความกตัญญู ในครอบครัวอย่างไม่เขินอาย
วันพฤหัสบดีที่ 12 กันยายน 2562
รมว.พม. ยก “น้องไอซ์” เป็นตัวอย่างเด็กดี พร้อมชวนแสดงความรัก ความกตัญญู ในครอบครัวอย่างไม่เขินอาย
รมว.พม. ยก “น้องไอซ์” เป็นตัวอย่างเด็กดี พร้อมชวนแสดงความรัก ความกตัญญู ในครอบครัวอย่างไม่เขินอาย
วันนี้ (12 ก.ย. 62) เวลา 11.00 น. ที่ห้องรับรองชั้น 9 กระทรวงการพัฒนาสังคมและความมั่นคงของมนุษย์ (พม.) สะพานขาว กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบทุนการศึกษาพร้อมกับอุปกรณ์กีฬาให้กับ "น้องไอซ์" ด.ช. อัมรินทร์ มาเยอะ เด็กนักเรียนชั้น ม.1 โรงเรียนคงทองวิทยา ตําบลสามง่าม อําเภอดอนตูม จังหวัดนครปฐม ที่แสดงความรักต่อแม่ทุกวัน เพื่อเป็นขวัญกําลังใจในการแสดงความรักและความกตัญญูต่อแม่ผู้เสียสละในการอบรมเลี้ยงดูลูกให้มีความประพฤติดี อันเป็นแบบอย่างที่ดีสําหรับเด็กและเยาวชนในปัจจุบัน
นายจุติ กล่าวว่า จากกรณีสังคมออนไลน์มีการแชร์คลิปความน่ารักของ "น้องไอซ์” ด.ช. อัมรินทร์ มาเยอะ เด็กนักเรียนชั้น ม.1 โรงเรียนคงทองวิทยา ตําบลสามง่าม อําเภอดอนตูม จังหวัดนครปฐม ที่แสดงความรักต่อแม่ด้วยการหอมแก้มและหน้าผากของแม่ ขณะที่มาส่งหน้าโรงเรียนในตอนเช้าทุกครั้ง นั้น ขอชื่นชมการกระทําดังกล่าว ที่เด็กได้แสดงความรักและความกตัญญู เป็นให้กําลังใจกับผู้เป็นแม่เป็นประจํา โดยในวันนี้ ได้มอบทุนการศึกษาและอุปกรณ์กีฬาให้กับน้องไอซ์ เพื่อเป็นขวัญกําลังใจให้กับน้องไอซ์ในการแสดงความรักและความกตัญญูต่อแม่ผู้เสียสละ ในการอบรมเลี้ยงดูลูกให้มีความประพฤติดี อันเป็นแบบอย่างที่ดีสําหรับเด็กและเยาวชนในปัจจุบัน พร้อมทั้งอยากให้สังคมไทยนําการแสดงความรักภายในครอบครัวของน้องไอซ์ไปเป็นตัวอย่าง และขอชื่นชมคุณแม่น้องไอซ์ ถึงแม้จะเป็นคุณแม่เลี้ยงเดี่ยวและประกอบอาชีพสุจริต ทํางานด้วยการขายผักเพื่อหาเลี้ยงครอบครัวอย่างหนัก แต่สามารถอบรม สั่งสอนให้ลูกชายเป็นคนดี มีความกตัญญู อันเป็นแบบอย่างที่ดี ซึ่งกระทรวง พม. ได้มุ่งเน้นในเรื่องการอบรมเลี้ยงดูลูกของแม่เลี้ยงเดี่ยว จึงได้สนับสนุนและให้กําลังใจครอบครัวดังกล่าว ซึ่งหากครอบครัวมีพื้นฐานมาจากความรัก และความอบอุ่น ย่อมส่งผลให้มีความเข้มแข็ง สามารถป้องกันไม่ให้เกิดปัญหาของสังคมอื่นๆ ตามมาได้
"ทั้งนี้ หากประชาชนที่เป็นแม่เลี้ยงเดี่ยวและประสบปัญหาสังคม สามารถแจ้งมายังศูนย์ช่วยเหลือสังคม สายด่วน พม. 1300 ตลอด 24 ชั่วโมง ซึ่งกระทรวง พม. พร้อมให้คําปรึกษาและช่วยเหลืออย่างเต็มที่ทั่วประเทศ” นายจุติ กล่าวในตอนท้าย
รัฐบาลไทย-ข่าวทำเนียบรัฐบาล-การอภิปราย "การพัฒนาอุตสาหกรรมยั่งยืน" ในการประชุมการประชุมชี้แจงแผนปฏิบัติการของกระทรวงอุตสาหกรรม และสํานักงานปลัดกระทรวงอุตสาหกรรม
วันพฤหัสบดีที่ 29 สิงหาคม 2562
การอภิปราย "การพัฒนาอุตสาหกรรมยั่งยืน" ในการประชุมการประชุมชี้แจงแผนปฏิบัติการของกระทรวงอุตสาหกรรม และสํานักงานปลัดกระทรวงอุตสาหกรรม
สํานักงานปลัดกระทรวงอุตสาหกรรม โดยกองยุทธศาสตร์และแผนงาน จัดการการประชุมชี้แจงแผนปฏิบัติการ แผนปฏิบัติราชการระยะ 3 ปี (พ.ศ. 2563 - 2565) แผนปฏิบัติราชการรายปี (พ.ศ. 2563) ณ โรงแรมเดอะ เบอร์เคลีย์ โฮเต็ล ประตูน้ํา กรุงเทพฯ
วันนี้ (29 สิงหาคม 2562) สํานักงานปลัดกระทรวงอุตสาหกรรม โดยกองยุทธศาสตร์และแผนงาน จัดการการประชุมชี้แจงแผนปฏิบัติการ แผนปฏิบัติราชการระยะ 3 ปี (พ.ศ. 2563 - 2565) แผนปฏิบัติราชการรายปี (พ.ศ. 2563) ของกระทรวงอุตสาหกรรม และสํานักงานปลัดกระทรวงอุตสาหกรรม ซึ่งมีการอภิปราย เรื่อง "การพัฒนาอุตสาหกรรมยั่งยืน" โดยนางสาวณัฏฐิญา เนตยสุภา ผู้อํานวยการกองยุทธศาสตร์และแผนงาน นายอานันท์ ฟักสังข์ อุตสาหกรรมจังหวัดสมุทรปราการ นายศักดิ์สิทธิ์ สิงห์สุนีย์ อุตสาหกรรมจังหวัดขอนแก่น นายสิทธา ปัพพานนท์ อุตสาหกรรมจังหวัดปราจีนบุรี นางศิตา ดอนชมไพร หัวหน้ากลุ่มพัฒนาโครงการพิเศษ กองยุทธศาสตร์และแผนงาน สํานักงานปลัดกระทรวงอุตสาหกรรม และนายฉัตรชัย มีโภคา สถาบันพลาสติก ร่วมอภิปราย และผู้อํานวยกองต่างๆ อุตสาหกรรมจังหวัด ผู้แทนจากหน่วยงานในสังกัดกระทรวงอุตสาหกรรม ทั้งจากส่วนกลางและส่วนภูมิภาค รัฐวิสาหกิจ สถาบันเครือข่าย ร่วมรับฟังบรรยาย ณ โรงแรมเดอะ เบอร์เคลีย์ โฮเต็ล ประตูน้ํา กรุงเทพฯ
รัฐบาลไทย-ข่าวทำเนียบรัฐบาล-กรมทางหลวงดำเนินโครงการก่อสร้างทางหลวงหมายเลข 12 สายตาก - อ.แม่สอด ตอน 3 ส่วนที่ 2 เปิดให้สัญจรแล้ว
วันจันทร์ที่ 30 เมษายน 2561
กรมทางหลวงดําเนินโครงการก่อสร้างทางหลวงหมายเลข 12 สายตาก - อ.แม่สอด ตอน 3 ส่วนที่ 2 เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินโครงการก่อสร้างทางหลวงหมายเลข 12 สายตาก - อ.แม่สอด ตอน 3 ส่วนที่ 2 ระยะทาง 12.10 กิโลเมตร เพื่อสนับสนุนการเดินทางและการขนส่งรองรับการขยายตัวทางด้านเศรษฐกิจในพื้นที่เขตเศรษฐกิจพิเศษ จ.ตาก
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า รัฐบาลมีนโยบายส่งเสริมความเชื่อมโยงทางเศรษฐกิจ การค้า การลงทุนในภูมิภาคเซียน และขยายความร่วมมือทางเศรษฐกิจกับประเทศเพื่อนบ้าน รวมทั้งการพัฒนาเขตเศรษฐกิจพิเศษ โดยเริ่มจากการพัฒนาด่านการค้าชายแดนและโครงข่ายคมนาคมบริเวณประตูการค้าหลักของประเทศ ระยะแรกได้กําหนดพื้นที่เขตเศรษฐกิจพิเศษ จํานวน 5 แห่ง ได้แก่ เขตเศรษฐกิจพิเศษตราด ตาก มุกดาหาร สระแก้ว และสงขลา ซึ่งกระทรวงฯ ได้กําหนดยุทธศาสตร์การพัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมาย และเชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชน และเพิ่มขีดความสามารถการแข่งขันของประเทศ
ทล. ได้ดําเนินโครงการก่อสร้างทางหลวงหมายเลข 12 สายตาก - อ.แม่สอด ตอน 3 ส่วนที่ 2 (รวมบริเวณดอยลวก) ระหว่าง กม.61+791 - กม.73+891 ระยะทางประมาณ 12.10 กิโลเมตร ในพื้นที่บ้านลานสาง ต.แม่ท้อ อ.เมือง จ.ตาก โดยก่อสร้างเป็นทางมาตรฐานชั้นพิเศษ 4 ช่องจราจร แบ่งกั้นทิศทางการจราจรด้วย Barrier Concrete งบประมาณ 690,500,000 บาท ปัจจุบันโครงการแล้วเสร็จและเปิดให้สัญจร ช่วยอํานวยความสะดวกในการเดินทาง สนับสนุนยุทธศาสตร์โลจิสติกส์ในการขนส่งสินค้าระหว่างชายแดนไปยังภูมิภาคต่าง ๆ รองรับการพัฒนาพื้นที่เขตเศรษฐกิจพิเศษ รวมทั้งลดต้นทุนการขนส่ง สนับสนุนการท่องเที่ยวให้เดินทางได้สะดวก รวดเร็ว ปลอดภัย และส่งเสริมการจ้างงานให้กับประชาชนในพื้นที่ สามารถสอบถามข้อมูลการเดินทางได้ที่ แขวงทางหลวงตากที่ 2 โทรศัพท์ 0 5553 1284 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นสักขีพยานพิธีมอบใบรับรองผู้ดำเนินการเดินอากาศใหม่ (AOC Re – certification) แก่สายการบินไทย
วันพฤหัสบดีที่ 11 พฤษภาคม 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นสักขีพยานพิธีมอบใบรับรองผู้ดําเนินการเดินอากาศใหม่ (AOC Re – certification) แก่สายการบินไทย
นายอาคม เติมพิทยาไพสิฐ รัฐมนตรีว่าการกระทรวงคมนาคม เป็นประธานพิธีมอบใบรับรองผู้ดําเนินการเดินอากาศใหม่ (AOC Re - certification) แก่สายการบินไทย เมื่อวันที่ 8 พฤษภาคม 2560 ณ โรงแรมโนโวเทลสุวรรณภูมิ
การที่บริษัท การบินไทย จํากัด (มหาชน) (บกท.) ผ่านการตรวจสอบและได้รับใบรับรองผู้ดําเนินการเดินอากาศใหม่ และใบอนุญาตขนส่งวัตถุอันตราย ถือเป็นความสําเร็จและสร้างความเชื่อมั่นแก่ผู้โดยสารที่ต้องการเดินทางมาที่ประเทศไทย
สําหรับความคืบหน้าการดําเนินการตรวจสอบสายการบินอื่น ๆ ปัจจุบันมีสายการบินที่อยู่ในขั้นตอนที่ 4 (การตรวจสอบภาคปฏิบัติ) จํานวน 4 สายการบิน ได้แก่ สายการบินไทยสมายล์ สายการบินไทยแอร์เอเชียเอ็กซ์ สายการบินนกแอร์ นกสกู๊ต และมีสายการบินที่อยู่ในขั้นตอนที่ 3 (การตรวจเอกสาร) จํานวน 6 สายการบิน ได้แก่ สายการบินเคไมล์ สายการบินโอเรียนไทย สายการบินไทยไลอ้อนแอร์ สายการบินนิวเจน สายการบินเอ็มเจ็ท สายการบินเจ็ทเอเชีย
กพท. ได้ดําเนินการแก้ไขข้อบกพร่องที่มีนัยสําคัญต่อความปลอดภัย (SSC) จํานวน 33 ข้อ มาอย่างต่อเนื่อง โดยได้ปรับปรุงกฎระเบียบที่เกี่ยวข้อง ขั้นตอนการดําเนินงาน คู่มือรายการตรวจสอบ (Checklist) แบบฟอร์มสําคัญ จัดการอบรมแก่พนักงานและผู้เชี่ยวชาญ ตลอดจนปรับปรุงการตรวจสอบเพื่อออกใบรับรองผู้ดําเนินการเดินอากาศใหม่ให้เป็นไปตามมาตรฐานที่องค์การการบินพลเรือนระหว่างประเทศ (ICAO) กําหนด ปัจจุบันมีความคืบหน้าในการแก้ไข SSC มากกว่าร้อยละ 75 และคาดว่า กพท. จะสามารถเชิญ ICAO มาตรวจสอบ ICVM (ICAO Coordinated Validation Mission) ประมาณเดือนมิถุนายน 2560 ซึ่งหากสายการบินใดของไทยที่ทําการบินระหว่างประเทศไม่สามารถผ่านการประเมินภายในเดือนมิถุนายน 2560 จะต้องหยุดให้บริการเที่ยวบินระหว่างประเทศ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 5 – 11 พฤษภาคม 2561
วันศุกร์ที่ 11 พฤษภาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 5 – 11 พฤษภาคม 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 5 – 11 พฤษภาคม 2561) พบว่ามีการกระทําผิด จํานวน 210 คดี คิดเป็นเงินค่าปรับ 8.47 ล้านบาท โดยแยกเป็นคดีสุรา จํานวน 115 คดี คิดเป็นเงินค่าปรับ 1.13 ล้านบาท คดียาสูบ จํานวน 67 คดี คิดเป็นเงินค่าปรับ 2.53 ล้านบาท คดีไพ่ จํานวน 10 คดี คิดเป็นเงินค่าปรับ 181,116 บาท คดีจับกุมสินค้ารถยนต์และรถจักรยานยนต์ จํานวน 13 คดี คิดเป็นเงินค่าปรับ 4.03 ล้านบาท คดีน้ํามันและผลิตภัณฑ์น้ํามัน จํานวน 5 คดี คิดเป็นเงินค่าปรับ 588,850 บาท
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-“ยุติธรรม” เสริมศักยภาพการปฏิบัติงานของผู้บริหารงานยุติธรรมระดับกลาง
วันอังคารที่ 4 ธันวาคม 2561
“ยุติธรรม” เสริมศักยภาพการปฏิบัติงานของผู้บริหารงานยุติธรรมระดับกลาง
กระทรวงยุติธรรม เสริมศักยภาพการปฏิบัติงานของผู้บริหารงานยุติธรรมระดับกลาง
ในวันอังคารที่ ๔ ธันวาคม ๒๕๖๑ เวลา ๑๓.๐๐ น.
ณ โรงแรมเซ็นทรา บายเซ็นทาราศูนย์ราชการและคอนเวนชั่นเว็นเตอร์ ถนนแจ้งวัฒนะ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีมอบประกาศนียบัตร และปิดการฝึกอบรมหลักสูตร
“ผู้บริหารงานยุติธรรมระดับกลาง (บธก.)” รุ่นที่ ๑๙
เพื่อเตรียมความพร้อมด้านทักษะ ความรู้ เจตคติ และเสริมสร้างประสบการณ์
เกี่ยวกับหน้าที่ความรับผิดชอบและความตระหนักรู้ถึงความสําคัญในการปฏิบัติหน้าที่ราชการ
ในฐานะผู้บริหารงานยุติธรรมระดับกลาง รวมทั้ง เพื่อเสริมสร้างความสามัคคี
ของเครือข่ายการบริหารงานยุติธรรมในการร่วมขับเคลื่อนภารกิจของรัฐไปสู่เป้าหมาย
ทั้งนี้ ได้ดําเนินการจัดฝึกอบรมระหว่างวันที่ ๕ พฤศจิกายน - ๔ ธันวาคม ๒๕๖๑
โดยมีข้าราชการในสังกัดกระทรวงยุติธรรมที่สําเร็จการฝึกอบรมและเข้ารับประกาศนียบัตร
ทั้งสิ้น จํานวน ๕๐ คน
โอกาสนี้ ปลัดกระทรวงยุติธรรม กล่าวว่า พลอากาศเอก ประจิน จั่นตอง รองนายกรัฐมนตรี
และรัฐมนตรีว่าการกระทรวงยุติธรรม ได้เน้นย้ําถึงหลักการบริหารงานที่สําคัญ
๕ จําเป็นต่อเนื่อง ๔ จําเป็นเร่งด่วน ๓ จําเป็นยั่งยืน
โดยหน่วยงานในสังกัดกระทรวงยุติธรรมต้องเชื่อมโยงทํางานด้านกระบวนการยุติธรรม
ด้วยคําว่า “ความเป็นธรรม” ซึ่งการที่จะก่อให้เกิดการดําเนินงานในภาคกระทรวงยุติธรรม
ตามกรอบอํานาจหน้าที่และพันธกิจในการสร้างความเป็นธรรมได้นั้น
หน่วยงานในสังกัดกระทรวงยุติธรรมจําเป็นต้องบูรณาการและขับเคลื่อนการดําเนินงานร่วมกัน
โดยมีเป้าหมายสําคัญเพื่อสร้างความเป็นธรรมให้กับสังคม พร้อมทั้งสร้างระบบคุณธรรมควบคู่กับ
การพัฒนางานให้มีประสิทธิภาพและเกิดผลสัมฤทธิ์อย่างเป็นรูปธรรมแก่ประชาชนต่อไป
รัฐบาลไทย-ข่าวทำเนียบรัฐบาล-ปลัด ก.อุตฯ ลงพื้นที่เยี่ยมชมวิถีชีวิตชุมชนริมน้ำจันทบูรและวิสาหกิจชุมชน
วันอังคารที่ 6 กุมภาพันธ์ 2561
ปลัด ก.อุตฯ ลงพื้นที่เยี่ยมชมวิถีชีวิตชุมชนริมน้ําจันทบูรและวิสาหกิจชุมชน
ปลัด ก.อุตฯ ลงพื้นที่เยี่ยมชมวิถีชีวิตชุมชนริมน้ําจันทบูรและวิสาหกิจชุมชน จังหวัดจันทบุรี
วันนี้ (6 กุมภาพันธ์ 2561) นายพสุ โลหารชุน ปลัดกระทรวงอุตสาหกรรม พร้อมนางสาวสิริรัตน์ ไกรวนิช ผู้ช่วยปลัดกระทรวงอุตสาหกรรม นายวัชรุน จุ้ยจําลอง ผู้อํานวยการศูนย์ส่งเสริมอุตสาหกรรมภาคที่ 2 ลงพื้นที่พบปะเยี่ยมชมและให้กําลังใจผู้ประกอบการรายย่อย ชุมชนริมน้ําจันทบูร จังหวัดจันทบุรี โดยที่ชุมชนร่วมเป็นเจ้าของ และปรับชุมชนกลายเป็นแหล่งท่องเที่ยวเชิงประวัติศาสตร์แห่งใหม่ สร้าง รายได้ให้กับคนในชุมชน เกิดเป็นตัวอย่างการอนุรักษ์ย่านชุมชนเก่า หรือเรียกอีกอย่างว่า “จันทบูรโมเดล”
รัฐบาลไทย-ข่าวทำเนียบรัฐบาล-รอง นรม.พล.ร.อ.ณรงค์ฯ เป็นประธานการประชุมคณะกรรมการฝ่ายจัดทำหนังสือจดหมายเหตุงานเฉลิมพระเกียรติ สมเด็จพระนางเจ้าฯพระบรมราชินีนาถ
วันจันทร์ที่ 17 กรกฎาคม 2560
รอง นรม.พล.ร.อ.ณรงค์ฯ เป็นประธานการประชุมคณะกรรมการฝ่ายจัดทําหนังสือจดหมายเหตุงานเฉลิมพระเกียรติ สมเด็จพระนางเจ้าฯพระบรมราชินีนาถ
เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559
วันนี้ (17 ก.ค. 2560) เวลา 09.30 น. ณ ห้องประชุมคณะรัฐมนตรี (เดิม) ชั้น 2 สํานักเลขาธิการคณะรัฐมนตรี ทําเนียบรัฐบาล โดย พลเรือเอก ณรงค์ พิพัฒนาศัย รองนายกรัฐมนตรี เป็นประธานการประชุม คณะกรรมการฝ่ายจัดทําหนังสือจดหมายเหตุงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 ซึ่งสรุปสาระสําคัญดังนี้
ที่ประชุมได้รับทราบรายงานความก้าวหน้าในการดําเนินการจัดทําหนังสือจดหมายเหตุงานเฉลิมพระเกียรติ สมเด็จพระนางเจ้าฯพระบรมราชินีนาถ เนื่องในโอกาสมหามงคลเฉลิมพระชนมพรรษา 7 รอบ 12 สิงหาคม 2559 ซึ่งฝ่ายเลขานุการฯ แจ้งให้ทราบว่า ในส่วนของเนื้อหาที่เกี่ยวข้องกับ “อศิรวาท คําปรารภ คํานํา คําชี้แจง และสารบัญ” ได้ดําเนินการจัดทําเสร็จแล้ว ส่วนเนื้อหาที่เกี่ยวข้องกับ “พระราชประวัติ พระราชกรณียกิจ และพระเกียรติคุณ การเตรียมงานเฉลิมพระเกียรติ พระราชพิธีมหามงคลเฉลิมพระชนมพรรษา 7 รอบ 12 สิงหาคม 2559 พิธีถวายพระพรชัยมงคลและมหรสพสมโภช รวมทั้งโครงการและกิจกรรมเฉลิมพระเกียรติ ตลอดจนปวงประชาสรรเสริญ ทรงพระเจริญยิ่งยืนนาน” นั้น ดําเนินการจัดทําแล้วเสร็จกว่าร้อยละ 95 โดยจะดําเนินการเสร็จสมบูรณ์ครบถ้วนภายในเดือนกรกฎาคม 2560
จากนั้น ที่ประชุมได้พิจารณาและมีมติเห็นชอบกําหนดหลักการจัดสรรและแจกจ่ายหนังสือจดหมายเหตุดังกล่าว ซึ่งพิมพ์จํานวน 1 หมื่นเล่ม โดยแยกเป็น 2 กลุ่ม ได้แก่กลุ่มสมควรได้รับการแจกจ่ายหนังสือ และกลุ่มที่พิจารณาตามความเหมาะสมและประโยชน์ที่รับ ทั้งนี้ โดยพร้อมจะแจกจ่ายทุกภาคส่วนทั้งภาครัฐ รัฐวิสาหกิจ และเอกชนที่เกี่ยวข้องประมาณปลายเดือนกันยายน 2560
******************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัด สธ.ชื่นชม ผอ.รพ.แปลงยาว และพยาบาลที่ช่วยเด็กนักเรียนประสบอุบัติเหตุจนขณะนี้อาการปลอดภัย
วันเสาร์ที่ 1 กันยายน 2561
ปลัด สธ.ชื่นชม ผอ.รพ.แปลงยาว และพยาบาลที่ช่วยเด็กนักเรียนประสบอุบัติเหตุจนขณะนี้อาการปลอดภัย
ปลัดกระทรวงสาธารณสุข ชื่นชมผู้อํานวยการโรงพยาบาลแปลงยาว และพยาบาลที่ร่วมกันช่วยเหลือเด็กนักเรียนประสบอุบัติเหตุส่งโรงพยาบาลจนอาการปลอดภัย เผยเป็นแบบอย่างที่ดีของสังคม กําชับให้ปฏิบัติหน้าที่โดยคํานึงถึงความปลอดภัยด้วย
ปลัดกระทรวงสาธารณสุข ชื่นชมผู้อํานวยการโรงพยาบาลแปลงยาว และพยาบาลที่ร่วมกันช่วยเหลือเด็กนักเรียนประสบอุบัติเหตุส่งโรงพยาบาลจนอาการปลอดภัย เผยเป็นแบบอย่างที่ดีของสังคม กําชับให้ปฏิบัติหน้าที่โดยคํานึงถึงความปลอดภัยด้วย
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังได้รับรายงานจากนายแพทย์สาธารณสุขจังหวัดฉะเชิงเทรา ถึงเหตุการณ์ที่ แพทย์หญิงทิพวรรณ ไชยประการ ผู้อํานวยการโรงพยาบาลแปลงยาว นางรุ่งนภา เลาหสุนทร พยาบาลวิชาชีพปฏิบัติการ แผนกผู้ป่วยในโรงพยาบาลแปลงยาว และประชาชน ที่ได้ร่วมกันช่วยเหลือเด็กนักเรียนชายที่ประสบเหตุรถจักรยานยนต์ล้ม นอนอยู่กลางถนนเส้น 331 ปฐมพยาบาลเบื้องต้น พร้อมประสานทีมกู้ชีพของโรงพยาบาลนําผู้บาดเจ็บส่งโรงพยาบาล เหตุเกิดเมื่อวันที่ 31 สิงหาคม 2561ที่ผ่านมา ว่า ต้องขอชื่นชมความมีจิตใจดี มีจิตอาสา ของบุคลากรทั้ง 2 ท่านที่ปฏิบัติหน้าที่ตามวิชาชีพ แม้ไม่ได้อยู่ในเวลาหรือสถานที่ทํางาน นับเป็นตัวอย่างที่ดีของสังคมที่ต้องชื่นชมยกย่องให้กําลังใจ
อย่างไรก็ตาม ในการปฏิบัติหน้าที่ช่วยเหลือผู้อื่นนั้น ขอให้คํานึงถึงความปลอดภัยของตัวเองและเพื่อนร่วมทีมด้วย หากสุ่มเสี่ยงเกินที่จะควบคุมสถานการณ์ได้ ต้องประสานขอรับการสนับสนุนจากภาคส่วนอื่นๆ เพื่อป้องกันการบาดเจ็บหรือการสูญเสียที่อาจเกิดขึ้นซ้ํา ดังที่เป็นข่าวทางสื่อมวลชนบ่อยครั้ง
“ยังมีบุคลากรสาธารณสุขอีกหลายคนที่ได้ช่วยเหลือประชาชนทั้งที่ปรากฏเป็นข่าว หรือแม้จะไม่ได้เป็นข่าวก็ตามต้องขอชื่นชมและให้กําลังใจในการใช้ความรู้ความสามารถความเขี่ยวชาญในวิชาชีพช่วยเหลือเพื่อนมนุษย์"นายแพทย์เจษฎากล่าว
ขณะนี้ เด็กนักเรียนชายดังกล่าว นอนพักรักษาตัวที่โรงพยาบาลแปลงยาว ผู้ป่วยรู้สึกตัวดี ศีรษะบวมโนขนาดใหญ่ และมีแผลฉีกขาด ส่งเอกซเรย์คอมพิวเตอร์แล้วไม่มีเลือดออกในสมอง ไหปลาร้าข้างซ้ายที่หักใส่เฝือกเรียบร้อยแล้ว โดยวางแผนส่งให้แพทย์ผู้เชี่ยวชาญด้านโรคกระดูกดูแลต่อเนื่อง
*********************************************** 1 กันยายน 2561